Middelsstore (14-17 millimeter), slanke, blankt svarte løpebiller. Hodet er stort og bredt, firkantet, fasettøynene ganske små, knapt synlige, kjevene framstrakte og omtrent så lange som hodet, hos hannen vanligvis asymmetriske med en kraftig tann på den venstre mandibelen. Pronotum er noe bredere enn langt og bredere enn dekkvingene, rundet, litt innbuktet foran, kraftig innsnevret mot roten slik at det blir en "vepsetalje" mellom pronotum og dekkvingene. Disse er jevnbrede. Beina er nokså korte, forbeina kraftige med lange tenner.